โผล่บิ๊กล็อต MTLS มูลค่า 1.30 พันล้าน
MTLS มีบิ๊กล็อตเช้านี้ มูลค่า 1.30 พันลบ. 10 รายการ ปริมาณ 72.44 ล้านหุ้น ราคาเฉลี่ย 18.00 บ./หุ้น ซึ่งเป็นราคาต่ำกว่ากระดานซื้อขาย โดยราคาหุ้น MTLS ปิดตลาดเช้าอยู่ที่ 18.40 บ. ลบ 0.20 บ. หรือ 1.08% มูลค่าซื้อขายที่ 1.44 พันลบ.
22 ส.ค. 2559

ผู้สื่อข่าวรายงานว่า วันนี้ (22 ส.ค.) มีรายการสรุปซื้อขายกระดานรายใหญ่ (Big lot) ภาคเช้าของหุ้นบริษัท เมืองไทย ลิสซิ่ง จำกัด (มหาชน) หรือ MTLS จำนวน 10 รายการ ปริมาณ 72,443,600 หุ้น มูลค่ารวม 1.30 พันล้านบาท ราคาเฉลี่ย 18.00 บาทต่อหุ้น ซึ่งเป็นราคาต่ำกว่ากระดานซื้อขาย
โดยราคาหุ้น MTLS ปิดตลาดภาคเช้าอยู่ที่ 18.40 บาท ลบ 0.20 บาท หรือ 1.08% สูงสุดที่ 18.70 บาท ต่ำสุดที่ 18.30 บาท มูลค่าซื้อขายที่ 1.44 พันล้านบาท